b"\n_START_ARTICLE_\nAFI\n_START_PARAGRAPH_\nAFI (A Fire Inside) je ameri\xc5\xa1ka punk rock skupina, ki je nastala leta 1991 v Ukiah, Kalifornija._NEWLINE_Njeno prvotno zasedbo so sestavljali Davey Havok (vokali), Mark Stopholese (kitara), Vic Chalker (bas kitara) in Adam Carson (bobni). Bas kitarista Chalkerja je kasneje zamenjal Geoff Kresge. Nekdaj uli\xc4\x8dna punk rock skupina z rahlimi pop prizvoki, se je v zadnjih letih ustvarjanja obogatila z goth zvoki, ob\xc4\x8dasno tudi z nekaj techno prijemi._NEWLINE_Skupina naj bi nastala, ko je bilo \xc4\x8dlanom dolg\xc4\x8das pri malici. Adam in Davey sta oba igrala v \xc5\xa1olskem nogometnem mo\xc5\xa1tvu, in Adam je igral na bratove bobne. Havok je pel v \xc5\xa1olskem pevskem zboru. Po tem, ko so odigrali nekaj koncertov, so skupino razpustili, ker so od\xc5\xa1li \xc5\xa1tudirat na razli\xc4\x8dne univerze, med drugim tudi na kalifornijski univerzi Berkeley (tam je Havok \xc5\xa1tudiral angle\xc5\xa1\xc4\x8dino in psihologijo) in Santa Barbara. Ko pa so se ponovno zdru\xc5\xbeili in odigrali zelo uspe\xc5\xa1en koncert, so pustili \xc5\xa1olo in se odlo\xc4\x8dili, da bodo ves \xc4\x8das posvetili igranju v skupini. Izdali so nekaj neodvisno narejenih kratkih albumov in navsezadnje njihov prvi album Answer That and Stay Fashionable leta 1995. Po izdaji njihovega drugega albuma Very Proud of Ya leta 1996, je skupino zaradi osebnih razlogov zapustil bas kitarist Geoff Kresge. Njihov trenutni bas kitarist Hunter Burgan se jim je pridru\xc5\xbeil za promocijsko turnejo albuma Very Proud of Ya. V tem \xc4\x8dasu je igral tufi v skupini The Force, odkar pa igra pri AFI, pa se udejstvuje \xc5\xa1e v dveh projektih: he Frisk in Hunter Revenge. Kmalu po tem, ko je skupini pomagal posneti njihov tretji album Shut Your Mouth and Open Your Eyes, je postal \xc4\x8dlan skupine. Od takrat pa do danes si je skupina pridobila mnogo zvestih priv\xc5\xbeencev in je obravnavana kot ena bolj\xc5\xa1ih rock skupin devetdesetih letih 20. stoletja._NEWLINE_Po kon\xc4\x8danem snemanju kratkega albuma A Fire Inside leta 1998, je skupino zapustil kitarist Mark, ki ga je zamenjal Jade Puget (prej je igral v Redemption 87 in Loose Change). Jade je bil kriti\xc4\x8den del v oblikovanju zvoka skupine na prihajajo\xc4\x8dih albumih. Njihov naslednji album Black Sails in the Sunset (izdan leta 1998, pri zalo\xc5\xbebi Nitro) je bil prelomnica v njihovi glasbi. Na albumih, ki so sledili (All Hallow's, The Art of Drowning) je bil \xc5\xa1e vedno zelo prisoten punk zvok, vendar pa so besedila postala bolj gothsko usmerjena. Popolnoma pa je z izdajo njihovega najnovej\xc5\xa1ega albuma Sing the Sorrow (zalo\xc5\xbeba DreamWorks, 11. marec, 2003) iz njihove glasbe izginila punk agresivnost, ki jo je nadomestilo bolj \xc4\x8dustveno izvajanje besedil. Mnogi starej\xc5\xa1i obo\xc5\xbeevalci so prepri\xc4\x8dani, da je odsev njihovi trenutnih obo\xc5\xbeevalcev, ki nimajo ve\xc4\x8d punk rockerske volje (in agresije)._NEWLINE_Skupino na koncertih spremljajo zvesti obo\xc5\xbeevalci iz obo\xc5\xbeevalskega kluba Despair Faction (udele\xc5\xbeuejejo se vseh AFI koncertov v njihovi okolici)."